**OBAVIJEST O PODNOŠENJU ZAHTJEVA ZA UPIS DJECE U PROGRAME DJEČJEG VRTIĆA ZEKO**

**ZA PEDAGOŠKU GODINU 2024./2025.**

U Dječjem vrtiću Zeko provode se redovni programi jaslica i vrtića te obvezni program predškole za djecu u godini prije polaska u školu. U nastavku slijede informacije o podnošenju zahtjeva za upis u sve programe.

|  |  |  |  |  |  |  |
| --- | --- | --- | --- | --- | --- | --- |
| **PROGRAM** | **NAČIN PODNOŠENJA ZAHTJEVA** | **POTREBNA DOKUMENTACIJA** **(uz zahtjev)** | **VRIJEME PODNOŠENJA ZAHTJEVA** | **PREDAJA POTVRDE O OBAVLJENOM SISTEMATSKOM PREGLEDU DJETETA**(djeca koja ranije nisu pohađala vrtić) | **INICIJALNI RAZGOVORI**(s roditeljima i djecom koja ranije nisu pohađala vrtić) | **OBJAVA REZULTATA UPISA** |
| **REDOVNI JASLIČNI I VRTIĆNI PROGRAM**  | Putem sustava e-Građani: <https://vrtici.e-upisi.hr/>  | Preslika rodnog lista djeteta ili izvoda iz matice rođenihUvjerenje o prebivalištu ili preslika osobne iskaznice djetetaUvjerenje o prebivalištu ili preslika osobnih iskaznica roditelja/skrbnikaPotrebna dokumentacija kojom se dokazuje ostvarivanje prednosti pri upisu | 9.-17.svibnja do 12 sati | Do 3.lipnja u aplikaciju upisa sustava e-Građani | Tijekom lipnjaTermini će biti objavljeni na mrežnim stranicama i prostoru vrtića putem šifre dostupne u aplikaciji upisa | Do kraja lipnja |
| **OBVEZNI PROGRAM PREDŠKOLE**(djeca koja su do 30.3. tekuće godine napunila 6 godina) | Osobnom predajom zahtjeva u tajništvu vrtića.Obrazac zahtjeva bit će dostupan na mrežnim stranicama vrtića i u tajništvu vrtića.  | Preslika rodnog lista djeteta ili izvoda iz matice rođenihUvjerenje o prebivalištu ili preslika osobne iskaznice djetetaUvjerenje o prebivalištu ili preslika osobnih iskaznica roditelja/skrbnika | Od lipnja do rujna | Prilikom inicijalnog razgovora | Tijekom kolovoza O terminima će roditelji/skrbnici biti obavješteni telefonskim putem | / |

**DETALJNIJE INFORMACIJE O POSTUPKU PODNOŠENJA ZAHTJEVA ZA UPIS U REDOVNE PROGRAME**

**Podnošenje zahtjeva moguće je isključivo digitalnim putem u periodu od 9.5.2024. do 17.5.2024. do 12 sati.**

**Predaja zahtjeva i dokumentacije ostvaruje se prijavom u sustav e-Građani:** <https://vrtici.e-upisi.hr/>

Za prijavu u sustav potrebno je imati važeću vjerodajnicu.

Dokumenti predani izvan roka neće se uzeti u obzir.

Nakon podnošenja zahtjeva za upis, podnositeljima zahtjeva za upisu u sustavu će biti vidljiva šifra. **Objava rezultata upisa i popis djece za inicijalni razgovor voditi će se putem šifre** dobivene za svako dijete.

**Dokumentacija potrebna za upis djeteta u redovni program vrtića**

* Preslika rodnog lista djeteta ili izvoda iz matice rođenih
* Uvjerenje o prebivalištu ili preslika osobne iskaznice djeteta
* Uvjerenje o prebivalištu ili preslika osobnih iskaznica roditelja/skrbnika
* Potrebna dokumentacija kojom se dokazuje ostvarivanje prednosti pri upisu:

|  |  |  |  |  |
| --- | --- | --- | --- | --- |
|  | **KRITERIJI PREDNOSTI** | **POTREBNA DOKUMENTACIJA** | **NAPOMENA** | **BODOVI** |
|  | DJECA RODITELJA INVALIDA DOMOVINSKOG RATA | Rješenje o statusu invalida domovinskog rata |  | 10 |
|  | DJECA IZ OBITELJI S TROJE ILI VIŠE DJECE | Rodni list ili izvadak iz Matice rođenih za svako dijete |  | 1(za svako malodobno dijete) |
|  | DJECA ZAPOSLENIH RODITELJA | Potvrda o radno pravnom statusu roditelja Hrvatskog zavoda za Mirovinsko osiguranje /Elektronički zapis  |  | 10(za svakog zaposlenog roditelja) |
|  | DJECA S TEŠKOĆAMA U RAZVOJU I KRONIČNIM BOLESTIMA  | Nalaz i mišljenje nadležnog tijela iz sustava socijalne skrbi ili potvrda izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja | Bez obzira na ostvareni broj upisnih bodova, upis će se provoditi prema procjeni i pisanom stručnom mišljenju Stručnog povjerenstva o uključivanju djeteta nakon provedenog inicijalnog razgovora s roditeljem i djetetom, a sukladno odredbama članka 22. i 23. Državnog pedagoškog standarda, mogućnostima i potrebama djeteta te raspoloživim kapacitetima Dječjeg vrtića i uvjetima potrebnim za prihvat djeteta. | 20 |
|  | DJECA SAMOHRANIH RODITELJA | Smrtni list/potvrda Hrvatskog zavoda za socijalni rad |  | 20 |
|  | DJECA JEDNORODITELJSKIH OBITELJI | Smrtni list/Uvjerenje Hrvatskog zavoda za socijalni rad |  | 20 |
|  | DJECA OSOBA S INVALIDITETOM UPISANIH U HRVATSKI REGISTAR OSOBA S INVALIDITETOM | Nalaz i mišljenje o težini i vrsti invaliditeta Zavoda za vještačenje, profesionalnu rehabilitaciju i zapošljavanje osoba s invaliditetom |  | 10 |
|  | DJECA KOJA SU OSTVARILA PRAVO NA SOCIJALNU USLUGU SMJEŠTAJA U UDOMITELJSKIM OBITELJIMA | Preslika Rješenja da je dijete u udomiteljskoj obitelji  |  | 20 |
|  | DJECA KOJA IMAJU PREBIVALIŠTE I BORAVIŠTE NA PODRUČJU DJEČJEG VRTIĆA | Preslika osobnih iskaznica djeteta i roditelja/skrbnika ili potvrda o prebivalištu |  | 30 |
|  | DJECA RODITELJA KOJI PRIMAJU DOPLATAK ZA DJECU ILI RODITELJA KORISNIKA ZAJAMČENE MINIMALNE NAKNADE | Rješenje o primanju dječjeg doplatka/Rješenje o korištenju zajamčene minimalne naknade |  | 1 |

**Roditelji/skrbnici za dijete koje do sada nije pohađalo Dječji vrtić Zeko trebaju priložiti potvrdu o obavljenom sistematskom pregledu.** Sistematski pregled djetetakod nadležnog pedijatra potrebno je obaviti i postaviti u aplikaciju upisa sustava e-Građani do **3.lipnja.** Iznimno, ukoliko roditelj s djetetom ne stigne obaviti liječnički pregled do 3.lipnja, potvrdu je potrebno donijeti na inicijalni razgovor.

**Inicijalni razgovori obavljat će se tijekom lipnja u prostoru Dječjeg vrtića Zeko, a termini će biti objavljeni na mrežnim stranicama i prostoru Dječjeg vrtića Zeko.** Roditelj je, uz nazočnost djeteta, obvezan odazvati se na dobiveni termin za razgovor koji provodi stručno Povjerenstvo vrtića (ravnatelj, viša medicinska sestra, stručni suradnici). Svaki neopravdan nedolazak smatra se odustajanjem od upisa u Vrtić. S roditeljima čija djeca nastavljaju biti korisnici Vrtića ne obavlja se inicijalni razgovor.

**Rezultati upisa biti će objavljeni do kraja lipnja na mrežnim stranicama i prostoru Dječjeg vrtića Zeko.** Rezultati će biti objavljeni pod šifrom koja je vidljiva u aplikaciji upisa e-Građani nakon podnošenja zahtjeva.

Ukoliko je roditelj/skrbnik nezadovoljan rezultatom upisa, može podnijeti žalbu Upravnom vijeću Dječjeg vrtića Zeko. Rok za podnošenje žalbe je 15 dana od objave rezultata upisa.

**Kontakti za pomoć pri predaji zahtjeva:**

* helpdesk@carnet.hr
* 033 730 181
* Podrška u prostoru vrtića (ured u hodniku uprave) uz prethodnu najavu: 9.-17.svibnja od 12:00 do 13:30 sati.